Erkölcs

'''Harcosok Kódexe'''

Ez a kódex a legnépszerűbb a hadseregekben, de az arénákban is megtalálható. Követői szerint a csatában lehet csak teljes kiteljesedés, épp ezért mindig tisztelettel tekintenek az ellenfelükre, és tisztelettel is bánnak velük, próbálnak nem szenvedést okozni a csatákban, ugyanakkor nem tartják problémának, hogy mindent harccal oldjanak meg.

Haszonelvűség

Vannak olyanok, akik nem követnek semmilyen ideált vagy értékrendet és csak a saját hasznuk érdekli őket. Mindent megtesznek azért, hogy nekik jobb legyen, akár (legtöbbször) mások kárára is.

'''Kereskedő kódex'''

A kereskedők értékrendjét hívják így. A kódex az egyenlő versenyt, és a versengést magát támogatja és népszerűsíti. Tartalmazza a tisztességes kereskedelem elvárását, illetve ellenzi a kölcsönöket.

'''Kézműves erkölcs'''

A kézműves munkák és a család fontosságát hangsúlyozza. Hibás munkákat nem engednek meg maguknak, mindig a tökéletes munkára törekednek.

'''Lovagi erkölcs'''

A lovagok a haza és a gyengék védelmezői. Elsődleges feladatuknak ezeket tekintik, és bár általában békések, ezek megvédésének érdekében harcra is képesek.

'''Mágusok kódexe'''

A mágusok óvatos mágiahasználatra köteleznek mindenkit, aki valamilyen mágusszervezet tagja. Az új mágia típusokat nem engedik használni (vér, sötétség mágia), mert túl veszélyesnek ítélik őket. Szigorúan veszik a rangok használatát, és a helyes megszólításokat is.

'''Nekromanta kódex'''

Azok a mágusok, akik szabadon használnak bármilyen mágiát, nem tartoznak szervezethez általában ezt a kódexet követik. Szerintük a mágia azért van, hogy teljesen kihasználják, emiatt nincsenek is nagyon megkötéseik a használatával kapcsolatban, sőt fontosnak tartják, hogy megpróbálják megérteni és elsajátítani az összes fajta mágiát.

'''Nemesi kódex'''

Nemesi kódex csak a törpéknél van, hiszen csak ott vannak nemesek. A kódex szerint a nemeseknek az a céljuk, hogy mindent megtegyenek az embereikért, akik ezért cserébe majd jól szolgálják őket. Azonban el is különítik magukat mind megjelenésben, mind viselkedésben.

Papi kódex

Az istentől függően változó, azonban az egyezik mindegyiknél, hogy felteszik életüket az istenük szolgálására, és a hitük terjesztésére.

'''Paraszti erkölcs'''

A parasztok körében jellemző, számukra a föld művelése és a család a legfontosabb. Céljuk az, hogy a lehető legjobb gyümölcsöket és zöldségeket termesszék, illetve a legkiválóbb húsú állatokat tenyésszék.

'''Rabszolga erkölcs'''

A rabszolgák egyetlen célja, hogy mesterüket teljes mértékben kielégítsék, minden elvárásnak megfeleljenek.

Racionalizmus

A racionalisták minden helyzetben mérlegelik a döntési lehetőségeket és a legjobbat próbálják meg kiválasztani. Nem hisznek semmilyen egyéb értékrendben.

'''Természet kódexe'''

A természet megőrzése és csodálata a kódex legfontosabb elemei. Követői a természettel együttélést támogatják, és a természet pusztítását erősen elítélik. Gyakran élnek erdőkben, vagy mezőkön azok, akik a kódexet követik.

'''Vándor erkölcs'''

A vándorok nem maradnak meg sokáig egy helyen. Céljuk az, hogy bejárják az egész világot és megismerjenek minél több helyet és embert. Ritkán van munkájuk, a kéregetést sem vetik meg, sőt sokan abból élnek.